Chemel

Chemel u chimel ye a tercera letra de l'alfabeto hebreu, de l'alfabeto fenicio, de l'alfabeto arameu y de l'alfabeto siriaco. D'esta letra provienen a gamma de l'alfabeto griego, as letras G, C de l'alfabeto latino y a letra chim de l'alfabeto arabe.

En os textos que os chudieus escribioron en aragonés con alfabeto hebreu representa o fonema africato xordo d'o digrafo ch: chudicio, relichión, etc..., pero tamién o fonema velar d'a g, (cort seglar, "tribunal municipal").

En o "Libro d'as Marabillas d'o Mundo" la denominan gemel ("chemel").

Existe a hipotesi que diz que o nombre d'a letra chemel dimana d'o pareixito con a part de debant d'o gamello (גמל , "gamal" en hebreu).

 Se veiga tamién 
Chim.

Categoría:Alfabeto hebreu